এই নিবন্ধটি ২০২০-এর চলচ্চিত্র সম্পর্কে। একই নামে আরো চলচ্চিত্রের জন্য আমা (১৯৬৪-এর চলচ্চিত্র) দেখুন।

***আমা*** (নেপালি: आमा, অনুবাদ 'মা') দিপেন্দ্র কে খনাল পরিচালিত ২০২০ সালের নেপালি নাট্য চলচ্চিত্র। দিপেন্দ্র খানালের চিত্রনাট্যে ডিএস ডিজিটালের ব্যানারে চলচ্চিত্রটি যৌথ প্রযোজনা করেছেন শর্মিলা পান্ডে ও সন্তোষ অধিকারী। চলচ্চিত্রটির মূখ্য ভূমিকায় মিথিলা শর্মা ও সুরক্ষা পন্ত ছাড়াও প্বার্শ চরিত্র সমূহে অভিনয় করেছেন সরিতা গিরি, দেশভক্ত খনাল, মনীষ নিরৌলা, লক্ষী ভুষাল, টিকা পাহাড়ি, পদম প্রসাদ পৌড়েল, আশান্ত শর্মা ও সরোজ আর্য্যল প্রমুখ। একজন মা ও মেয়ে'র সম্পর্ক নিয়ে চলচ্চিত্রটির কাহিনি বিনির্মিত। মুক্তির পর চলচ্চিত্রটি সমালোচক ও দর্শকদের কাছ থেকে মিশ্র মূল্যায়ন অর্জন করে।

গল্পসূত্র
---------

যগ্য প্রসাদ আর্য্যল তার স্ত্রী ও ছেলে নিয়ে নেপালের এক গ্রামে সুখী জীবন যাপন করছিলেন। তাদের মেয়ে আর্তি, তার স্বামীর সাথে কাঠমন্ডুতে থাকেন। ছেলেটি উন্নত জীবনের আশায় আমেরিকায় চলে যায়। ছেলেকে আমেরিকায় পাঠানোর জন্য যগ্য প্রসাদের সঞ্চিত টাকা খরচের পাশাপাশি ঋণ হয়; কিন্তু আমেরিকায় থাকা ছেলের এই ঋণ শোধের সামর্থ্য হয়নি। ইতোমধ্যে মই থেকে পরে মাথায় গুরুতর আঘাত পান তিনি। তার স্ত্রী, আর্তির মা, তাকে নিয়ে কাঠমন্ডুর একটি হাসপাতালে ভর্তি করেন। যগ্য প্রসাদকে বাঁচানোর জন্য অনেক ব্যয়বহুল অস্ত্রপ্রচার করা হয়। হাসপাতাল এই অস্ত্রপচার নিয়ে প্রতারণা করে। আর্থিক সুবিধা পাওয়ার জন্য ধর্মযাজকরা যগ্য প্রসাদকে খৃষ্ট ধর্ম গ্রহণে আহবান জানান। আর্তির ভাই এই অস্ত্রপচারে কোন খরচ পাঠাতে পারেনা। অসুস্থ বাবা আর বৃদ্ধা মা'র দেখাশোনার দায়িত্ব আর্তির উপর বর্তায়।

কুশীলব
------

* মিথিলা শর্মা - মা
* সুরক্ষা পন্ত - আর্তি
* সারিতা গিরি - নবজাতকের মা
* দেশভক্ত খানাল - যগ্য প্রসাদ আর্য্যল/বাবা
* মনিশ নিরাউলা - আর্তির স্বামী
* লক্ষী ভূশল - দাদীমা
* টিকা পাহাড়ী
* অর্পণ থাপা - আর্তির বড় ভাইয়ের কন্ঠ
* পদম প্রসাদ পৌড়েল
* আশান্ত শর্মা
* সরোজ আর্য্যল

নির্মাণ ও মুক্তি
----------------

নির্মাতা দিপন্দ্র কে খানাল*আমা* চলচ্চিত্রটির চিত্রনাট্য রচনা ও পরিচালনার পাশাপাশি চিত্রগ্রহণ করেছেন। অভিনেত্রী সুরক্ষা পন্ত, আর্তি'র চরিত্রে অভিনয়ের জন্য নিজের লম্বা চুল কেটে ফেলেছিলেন। চলচ্চিত্রটি ২০২০ সালের আন্তর্জাতিক মাতৃভাষা দিবসে নেপালের প্রেক্ষাগৃহ সমূহে মুক্তি পায়।

মূল্যায়ন
---------

আমা চলচ্চিত্রটি মুক্তির পর সমালোচক, দর্শক এবং চলচ্চিত্র বোদ্ধাদের কাছ থেকে মিশ্র পর্যালোচনা অর্জন করে। চলচ্চিত্র বোদ্ধারা এই চলচ্চিত্রের কাহিনির মিশ্র মূল্যায়ন এবং সুরক্ষা পন্তের অভিনয়ের প্রশংসা করেন। 

*দ্য অন্নপুর্ণা এক্সপ্রেসের* সানি মহৎ, *আমা* সম্পর্কে লিখেন, *আমা* অবশ্যই দেখা উচিত। তার ভাষ্য অনুযায়ী, "*আমা* নিয়ম ভাঙ্গা, প্রথাবিরোধী এবং প্রমাণ করে (নেপালের) চলচ্চিত্র শিল্পে পরিণত নির্মাতা এবং অভিনয় শিল্পী আছে। চলচ্চিত্রটি নাটকীয়তার বৃদ্ধি ছাড়াই আমরা গল্পের সাথে নিজেদের যুক্ত করতে পারি।" *অনলাইন খবরের* দিবাকর প্যাকুরেল, সুরক্ষা পন্তের অভিনয়ের প্রশংসা করেন। দিবাকর, সুরক্ষার অভিনয় সম্পর্কে বলেন, "তাকে তার আবেগী-অবাধ্য চরিত্রে স্বাভাবিক দেখা গেছে।(চলচ্চিত্র) প্রকল্পটি তার অভিনয় পেশাকে এক ধাপ উপরে উঠিয়েছে।" *মুভিমানু*তে *আমা* সম্পর্কে বলা হয়- "ছায়াছবিটি যারা প্রেক্ষাগৃহে হালকা বিনোদন চায়, তাদের জন্য নয়, ছায়াচিত্রটি আমাদের স্বাস্থ্য খাতের উদ্বেগজনক পরিস্থিতির জন্য কোনও ভিত্তি ভেঙ্গে ফেলেনা বা কোনও সমাধানের নির্দেশনা দেয়না। তথাপি আপনি যদি ভিন্ন আবেগী মেজাজের হন, আপনি নিরাশ হবেন না। তবে ছায়াছবির নাম দেখে ঝাঁপিয়ে পরবেন না।" *দৈনিক কান্তিপুরের* গোকর্ণ গৌতম অভিনেত্রী সুরক্ষা পন্তের অভিনয়ের প্রশংসা করেন। *শাউটমাইভিউ*'তে *আমা* সম্পর্কে "ছায়াছবিতে সাধারণ দুর্বলতা রয়েছে তবে দর্শকরা দুর্বলতাগুলি ভুলে যায় কারণ, এটি আমাদের আসল গল্প বলছে" মন্তব্য করা হয়।

তথ্যসূত্র
---------

1. 1 2 3 4  "Aama on Moviebuff.com"। *Moviebuff.com*। সংগ্রহের তারিখ ২০২০-১১-১৬।
2. ↑  "'आमा'का लागि कपाल मुण्डन गरेकी सुरक्षा, भन्छिन् 'चुनौतीमा शक्ति हुन्छ'"। *pahilopost.com*। সংগ্রহের তারিখ ২০২০-০৫-২১।
3. ↑  "'फिल्ममा यस्तो पनि गर्नुपर्छ' भन्दा भावुक भएँः सुरक्षा पन्त"। *Online Khabar* (ইংরেজি ভাষায়)। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৫-২১।
4. ↑  Mahat, Sunny। "And ode to mothers, and daughters"। *The Annapurna Express ৪.৫/৫ তারকা*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
5. ↑  "Aama movie review: Moving plot fails to quench Nepali film industry's thirst for 'newness'"। *OnlineKhabar ২.৫/৫ তারকা*। ২৩ ফেব্রুয়ারি ২০২০। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
6. ↑  "Aama Movie Review : Should've Been Titled 'Daughter' Instead"। *Moviemanu ৩/৫ তারকা*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
7. ↑  "फिल्म समीक्षा : सन्तानहरुका लागि 'आमा'"। *ekantipur.com* (নেপালী ভাষায়)। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৫-২১।
8. ↑  "Movie Review : 'Aama' (2020 film)"। *Shout My Views ৪.৫/৫ তারকা* (ইংরেজি ভাষায়)। ২০২০-০৯-২৩। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২০-১১-১৬।

বহিঃসংযোগ
---------

* চলচ্চিত্র প্রবেশদ্বার
* নেপাল প্রবেশদ্বার

* নেপালি চলচ্চিত্র ডেটাবেজে *আমা*  ওয়েব্যাক মেশিনে আর্কাইভকৃত ২৪ নভেম্বর ২০২০ তারিখে
* ইন্টারনেট মুভি ডেটাবেজে *আমা*  উইকিউপাত্তে এটি সম্পাদনা করুন (ইংরেজি)